CELEX: 62013TN0015
Language: el
Date: 2013-01-07 00:00:00
Title: Υπόθεση T-15/13: Προσφυγή της 7ης Ιανουαρίου 2013 — Group Nivelles κατά BHIM — Easy Sanitairy Solutions (Απεικόνιση αποχετεύσεως ντουζιέρας)

13.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/28
            
         Προσφυγή της 7ης Ιανουαρίου 2013 — Group Nivelles κατά BHIM — Easy Sanitairy Solutions (Απεικόνιση αποχετεύσεως ντουζιέρας)
   (Υπόθεση T-15/13)
   2013/C 108/72
   Γλώσσα του δικογράφου της προσφυγής: η ολλανδική
   
      Διάδικοι
   
   
      Προσφεύγουσα: Group Nivelles (Gingelom, Βέλγιο) (εκπρόσωπος: H. Jonkhout, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Easy Sanitairy Solutions BV (Losser, Κάτω Χώρες)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τρίτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 4ης Οκτωβρίου 2012 στην υπόθεση 2004/2010-3 και, εν ανάγκη αφού διορθώσει το σκεπτικό, να επικυρώσει την απόφαση του τμήματος ακυρώσεως του ΓΕΕΑ της 23ης Σεπτεμβρίου 2010 στην υπόθεση ICD 000007024, η οποία κοινοποιήθηκε την 1η Οκτωβρίου 2010.
            
         
      Λόγοι ακυρώσεως και κύρια επιχειρήματα
   
   
      Καταχωρισμένο κοινοτικό υπόδειγμα του οποίου ζητείται να κηρυχθεί η ακυρότητα: Υπόδειγμα το οποίο αναπαριστά αποχέτευση ντουζιέρας — Κοινοτικό υπόδειγμα αριθ. 107834-0025
   
      Δικαιούχος του κοινοτικού υποδείγματος: Easy Sanitairy Solutions BV
   
      Αιτούσα την κήρυξη της ακυρότητας του κοινοτικού υποδείγματος: Η προσφεύγουσα
   
      Αιτιολογία της αιτήσεως κηρύξεως της ακυρότητας: Άρθρα 4 έως 9 του κανονισμού αριθ. 6/2002
   
      Απόφαση του τμήματος ακυρώσεως: Ακυρώνει το υπόδειγμα
   
      Απόφαση του τμήματος προσφυγών: Ακυρώνει την απόφαση του τμήματος ακυρώσεως
   
      Προβαλλόμενοι λόγοι: Η απόφαση του τμήματος προσφυγών στηρίζεται σε εσφαλμένο σκεπτικό και σε ανακριβές ουσιαστικό κριτήριο συγκρίσεως